Hankeleping

Tallinn	29.04.2024 nr 2-2/24/424-1	

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn), keda esindab direktori 07.12.2020 käskkirja nr 77 alusel hangete osakonna juhataja Ivar Janson, edaspidi nimetatud ostja

ja

Maag horeca OÜ (registrikood 16800109, asukoht Tartu maakond, Tartu linn, Tartu linn, Ringtee tn 12, 50105), keda esindab põhikirja alusel juhatuse liige Sven Sooman, edaspidi nimetatud müüja,

on sõlminud dünaamilise hankesüsteemi „Toiduained ja valmistoit“ (viitenumber 271229) seotud hanke „Erinevate toiduainete soetus“ (viitenumber 277956) tulemusel hankelepingu.

1.	Lepingu ese

1.1.	Lepingu esemeks on erinevate toiduainete (edaspidi kaup) ostmine koos kauba kohale toimetamisega.
1.2.	Kauba täpsem nimetus, spetsifikatsioon ja sellele esitatavad nõuded, on toodud lepingu lisades 1 ja 2.
1.3.	Lepingu esemega seotud täiendavate toodete ostmine:

1.3.1.	Juhul, kui ostjal ilmneb vajadus kauba või toote ostmiseks, mida ei ole fikseeritud käesoleva hankelepingu juurde, toimub hankelepingu täitmine alljärgneva korra alusel.
1.3.2.	Ostja esitab müüjale hinnapäringu.
1.3.3.	Müüja esitab hiljemalt 3 tööpäeva jooksul pärast ostjalt hinnapäringu saamist pakkumuse koos kauba või toote maksumusega. Juhul, kui müüjal pole võimalik sellest tähtajast kinni pidada, teavitab ta sellest ostjat viivitamata.
1.3.4.	Ostja annab pakkumusele nõusoleku ostutellimuse tegemise või hankelepingu sõlmimisega või keeldub pakkumusest hiljemalt 14 päeva jooksul. Kui ostja 14 päeva jooksul pakkumusele ei vasta, loetakse seda keeldumiseks.
1.3.5.	Ostjal on õigus võrrelda müüja pakkumust turuhindadega ning küsida selgitust, kui müüja pakutu on turuhinnast kõrgem. Ostja ei ole kohustatud kaupa ostma, kui ostja vajadused on muutunud, kauba hind on turuhinnast kõrgem või mõni muu asjaolu, mis muudab ostja jaoks ostu ebaotstarbekaks.

1.4.	Kauba tarnekohad ja tähtajad on toodud lepingu lisas 1.

2.	Kauba üleandmine ja vastuvõtmine

2.1.	Tellimuses nimetatud kaup, seal toodud koguses, tuleb tarnida ostja poolt antud sihtkohta tellimuses määratud tähtaja jooksul.
2.2.	Kui müüjal ei ole võimalik tellimuses märgitud kaupa kokkulepitud aja jooksul tarnida ajutiste tarneraskuste tõttu, on ta kohustatud selle kokkuleppel ostja kontaktisikuga asendama samaväärse tootega. Ajutiseks tarneraskuseks loevad pooled tarnetõrkeid, mis kestavad kuni 8 nädalat ning ei ole korduva iseloomuga.

2.2.1.	Müüja peab ostjale esitama kirjalikku taasesitamist võimaldavas vormis tarneraskuse põhjused ja selle orienteeruva kestuse. 
2.2.2.	Müüjal lasub kauba samaväärsuse tõendamise kohustus. Asendustoote hind ei tohi ületada lepingus fikseeritud/kokkulepitud ühe ühiku maksumust. Asendamine loetakse pooltele siduvaks, kui ostja kontaktisik on andnud nõusoleku kirjalikku taasesitamist võimaldavas vormis. 
2.2.3.	Müüjal on kohustus esimesel võimalusel jätkata lepingus fikseeritud kauba tarnimisega.
2.2.4.	Pooled ei loe toote ajutist asendamist lepingu muutmiseks.

2.3.	Kui müüjal ei ole võimalik tellimuses märgitud toodet tarnida püsiva tarneraskuste tõttu, on ta kohustatud selle kokkuleppel ostja kontaktisikuga asendama samaväärse tootega. Püsivaks tarneraskuseks loevad pooled lepingus fikseeritud/kokkulepitud toote tootmise lõpetamist või muud põhjust, mille kohta tootja on andnud kirjaliku kinnituse ja mis kestab üle 8 nädala.

2.3.1.	Müüjal lasub samaväärsuse tõendamise kohustus. Asendustoote hind ei tohi ületada lepingus fikseeritud/kokkulepitud ühe ühiku maksumust. 
2.3.2.	Asendamine loetakse pooltele siduvaks, kui see on vormistatud kirjalikult taasesitamist võimaldavas vormis ja selle kohta on vormistatud lepingu lisa.

2.4.	Ostja võib keelduda tellitud kauba vastuvõtmisest, kui:

2.4.1.	saadetist ei ole võimalik veovahendilt maha laadida pakendi mittevastavuse või kahjustatuse tõttu;
2.4.2.	tarnitud kaup ei vasta sisult tellimusele;
2.4.3.	saatedokument on vormistatud ebaõigesti ja/või kauba kogus ja saatedokumendid ei ole vastavuses;
2.4.4.	visuaalse vaatluse tulemusena on ilmne, et kaup on ebakvaliteetne.

3.	Maksetingimused

3.1.	Kauba hind on määratud lepingu lisas 2 ja see on pooltele siduv. Kauba hinda arvestatakse eurodes. Kui  turu olukord on muutunud võrreldes pakkumuse esitamise hetkega ja hinnad konkreetse toote osas on odavamalt saadaval jaekaubanduses, peab müüja rakendama toodetele jaekaubanduses kehtivaid hindu.
3.2.	Müüja esitab ostjale üle antud kauba kohta koondarved kaks korda kuus: 1.-15. kuupäeva ja 16.-31. kuupäeva kohta hiljemalt kolme tööpäeva jooksul eelnimetatud perioodi möödumisest, kui tellimuses ei lepita kokku teisiti. Koondarvel on hinnad märgitud kuni kaks kohta peale koma.
3.3.	Kõik saatedokumendid (k.a. koondarved, mis esitatakse ka masintöödeldavana arvekeskusesse) tuleb edastada läbi Telema keskkonna, PDF formaadis iga toitlustuskompleksi e-posti aadressile ning  buum@rkik.ee e-posti aadressile.
3.4.	Müüja esitab kauba kohta läbi Telema keskkonna e-arve (masintöödeldavas XML-formaadis), millele on märgitud:

Riigi Kaitseinvesteeringute Keskus, Järve 34a, 11314 Tallinn, registrikood 70009764
Kontaktisiku nimi;
Seotud hanke lepinguosa viitenumber 277956003000001;
Hankelepingu number 2-2/24/424-1;
Kauba kogus, nimetus, ühiku hind ja muu vajalik teave.

4.	Kauba kvaliteet

4.1.	Kauba kvaliteet peab vastama Eesti Vabariigis kehtivatele nõuetele. Ostja nõudmisel on müüja kohustatud esitama toote kohta kehtiva vastavusdeklaratsiooni.
4.2.	Ostjale üle antav kaup peab olema ohutu inimese tervisele ning vastama õigusaktides sätestatud nõuetele (toiduseadus § 12 lg 1) ning vastama tehnilises kirjelduses ja hinnapakkumuse vormil sätestatud tingimustele liigi, kirjelduste ja pakendi osas.
4.3.	Müüja peab tagama kauba jälgitavuse Euroopa Parlamendi ja nõukogu määruse (EÜ) 
nr 178/2002 artikli 18 kohaselt. 
4.4.	Müüja peab järgima kauba pakendil või saatedokumendil märgitud säilitamisnõudeid, mille määrab kauba tootja, töötleja, sealhulgas valmistaja või pakendaja kestvuskatsetega.
4.5.	Kauba pakendile ja etiketile kantud märgistus peab olema selgelt nähtav, kergesti loetav, kulumiskindel ja püsiv, kaasa arvatud ka siis, kui pakend on avatud.

5.	Kontaktisikud

5.1.	Ostja kontaktisik kauba üleandmisel ja vastuvõtmisel on tellimuse esitanud toitlustuskompleks ja lepingu täitmise osas on Elen Perolainen, elen.perolainen@rkik.ee, +372 5343 8187 ning lepingulistes küsimustes Ele Pikpõld, ele.pikpold@rkik.ee, 
+372 5326 9978.
5.2.	Müüja kontaktisik on Marianne Tõnissaar, marianne@maag.ee, +372 5660 9226.
5.3.	Kõik teated, millel ei ole õiguslikku tagajärge võivad olla esitatud kirjalikku taasesitamist võimaldavas vormis e-kirja teel ning peavad olema adresseeritud lepingu kontaktisikutele.
5.4.	Kontaktisiku või muude andmete muutumisest teatab pool ühepoolse avaldusega teisele poolele viivitamata, hiljemalt 5 päeva jooksul muudatuse toimumisest arvates. Nimetatud teadet ei loeta lepingu muudatuseks.

6.	Lepingu jõustumine ja lõppemine

6.1.	Leping jõustub, kui ostja on selle allkirjastanud ja hakkab kehtima alates 01.05.2024 ning kehtib kuni 30.04.2026 või poolte lepinguliste kohustuste täitmiseni.
6.2.	Lepingu lahutamatuteks osadeks on leping ja selle lisad, üleandmise- ja vastuvõtmise aktid/saatelehed, pooltevahelised kirjalikud teated ning kõik lepingu muudatused ja muud lisad.
6.3.	Leping on koostatud ühes eksemplaris ja allkirjastatud digitaalselt. 

7.	Lisad

7.1.	Lisa 1. Tehniline kirjeldus
7.2.	Lisa 2. Hinnapakkumuse vorm
7.3.	Lisa 3. Hankelepingu üldtingimused
7.4.	Lisa 4. Julgeolekutingimused

Ostja:

Riigi Kaitseinvesteeringute Keskus
Registrikood 70009764
Järve 34a, 11314 Tallinn

(allkirjastatud digitaalselt)

Ivar Janson
hangete osakonna juhataja 	Müüja:

Maag horeca OÜ 
Registrikood 16800109
Ringtee tn 12, 50105 Tartu

(allkirjastatud digitaalselt)

Sven Sooman 
juhatuse liige